recursal/SuperWikiNEXT-32B huggingface dataset:
Παγκόσμιος χάρτης υψομετρίας και βαθυμετρίας.
Ο όρος **έδαφος** ως γεωγραφικό χαρακτηριστικό (Αγγλικά:Terrain) χρησιμοποιείται για να περιγράψει τις γεωγραφικές περιοχές της επιφάνειας της Γης που βρίσκονται υψομετρικά πάνω από την στάθμη των ωκεανών και άλλων σωμάτων νερού καθώς και τα κάθετα και οριζόντια χαρακτηριστικά των περιοχών αυτών (ηπειρωτικό ανάγλυφο), (δεν πρέπει να συγχέεται με τον αγγλικό όρο "soil" ο οποίος μεταφράζεται στα Ελληνικά επίσης ως έδαφος άλλα αναφέρεται στη σύσταση του ανώτατου στρώματος του φλοιού του πλανήτη).

Σημαντικότητα
-------------

Το έδαφος είναι ένας από τους βασικούς παράγοντες που καθορίζουν το κλίμα της περιοχής μέσω του ηπειρωτικού ανάγλυφου, του γεωγραφικού μήκους που βρίσκεται άλλα και της απόστασής του από την θάλασσα. Αυτό σημαίνει πως ο τύπος του εδάφους είναι υπεύθυνος για το είδος της καλλιέργειας που ευδοκιμεί σε διαφορετικές περιοχές παρά την σύσταση του, για την γονιμότητα του άλλα και για την κατοικησιμότητα.

Ηπειρωτικό ανάγλυφο
-------------------

Ανάγλυφος χάρτης της Σιέρρα Νεβάδα στην Ισπανία
Το ηπειρωτικό ανάγλυφο αφορά την κάθετη υψομετρική διαφορά των χαρακτηριστικών ενός εδάφους και μπορεί να χαρακτηριστεί από έντονο έως αμυδρό ανάλογα το μέγεθος της υψομετρικής διαφοράς μεταξύ των χαρακτηριστικών του.

Τύποι εδαφών
------------

Υπάρχουν πολλοί τύποι εδαφών ωστόσο οι πέντε πιο σημαντικοί είναι οι εξής:

* Πεδινό έδαφος
* Βάλτος
* Ορεινό έδαφος
* Έρημος
* Παγετώνας

Παραπομπές
----------

1. ↑  «terrain - Αγγλοελληνικό Λεξικό WordReference.com». *www.wordreference.com*. Ανακτήθηκε στις 11 Φεβρουαρίου 2024.
2. ↑  «Definition of TERRAIN». *www.merriam-webster.com* (στα Αγγλικά). 2 Φεβρουαρίου 2024. Ανακτήθηκε στις 11 Φεβρουαρίου 2024.
3. ↑  «soil - Αγγλοελληνικό Λεξικό WordReference.com». *www.wordreference.com*. Ανακτήθηκε στις 11 Φεβρουαρίου 2024.
4. ↑  «Terrain vs Soil - What's the difference?». *WikiDiff* (στα Αγγλικά). 4 Δεκεμβρίου 2021. Ανακτήθηκε στις 11 Φεβρουαρίου 2024.
5. ↑  «All About Climate». *education.nationalgeographic.org* (στα Αγγλικά). Ανακτήθηκε στις 11 Φεβρουαρίου 2024.
6. ↑  Summerfield, M.A. (1991). *Global Geomorphology*Απαιτείται δωρεάν εγγραφή. Pearson. σελ. 537. ISBN 9780582301566.
7. ↑  «28 Types Of Terrain » Nature Tingz». *naturetingz.com* (στα Αγγλικά). Ανακτήθηκε στις 11 Φεβρουαρίου 2024.

Εξωτερικοί σύνδεσμοι
--------------------

* Πολυμέσα σχετικά με το θέμα  Landforms στο Wikimedia Commons
* Λεξιλογικός ορισμός του έδαφος  στο Βικιλεξικό
Ο **Ιωάννης Α΄**, γερμ.: Johann I von Ostfriesland (1506–1572) από τον Οίκο των Σίρκσενα ήταν ένας -μη κυβερνών- κόμης της Ανατολικής Φρισίας· αργότερα έγινε αυτοκρατορικός κυβερνήτης του Λίμπουργκ.

Βιογραφία
---------

Ο πατέρας του Έντσαρντ Α΄ ο *Μέγας*, είχε εισάγει τη διαδοχή στον πρωτότοκο στην κομητεία της Ανατολικής Φρισίας. Έτσι ο μεγαλύτερος αδελφός του Έννο Β΄ κληρονόμησε την κομητεία μόνος του και ο Ιωάννης Α΄ έπρεπε να οπισθοχωρήσει. Παρά τις φιλοδοξίες του, αναγνώριζε πάντα τα δικαιώματα του αδελφού του και δεν αμφισβήτησε την κληρονομιά.

Σε αντίθεση με τον πατέρα του και τον αδελφό του, ο Ιωάννης Α΄ παρέμεινε καθολικός. Μετά το τέλος τού πατέρα του, εντάχθηκε στον αυτοκρατορικό στρατό. Ωστόσο σύντομα επέστρεψε στην Ανατολική Φρισία και άρχισε να στηρίζει τον αδελφό του. Είχε όμως λίγο θετικό αντίκτυπο στον αδελφό του, ο οποίος κυβερνούσε παράλογα. Ο Ιωάννης Α΄ δεν μπόρεσε να διακριθεί, αλλά έκανε επίσης ανόητες και λανθασμένες ενέργειες, όπως εκείνες που οδήγησαν στη διαμάχη του Χέλρε. Ίσως να είχε ενθαρρύνει τον Έννο Β΄ να προσπαθήσει να επαναφέρει τον Καθολικισμό στην Ανατολική Φρισία. Αυτή η απόπειρα διακόπηκε, όταν ο Έννο Β΄ απεβίωσε το 1540. Τότε η χήρα του Έννο Β΄, η Άννα, έγινε επίτροπος για τον ανήλικο γιο της Έντσαρντ Β΄. Ο Ιωάννης Α΄ είχε μία ατελείωτη σειρά συγκρούσεων με την Άννα.

Οικογένεια
----------

Το 1538 ο Ιωάννης Α΄ παντρεύτηκε τη Δωροθέα των Αψβούργων, νόθη κόρη του Μαξιμιλιανού Α΄ αρχιδούκα της Αυστρίας. Το 1543 ο Κάρολος Ε΄ αυτοκράτορας της Γερμανίας υπενθύμισε στον Ιωάννη Α΄ το γεγονός ότι ήταν, τεχνικά, στην αυτοκρατορική υπηρεσία. Ο Κάρολος Ε΄ διόρισε τον Ιωάννη Α΄ *κυβερνήτη* (statholder) του δουκάτου του Λίμπουργκ και των τριών *εδαφών πέραν του Μεύση* (ολλανδ.: Landen van Overmaas, γαλλ.: Pays d' Outremeuse), δηλ. των Φάλκενμπουργκ, Χέρτσογκενρατ και Ντάλχεμ. Επιπλέον, έγινε *επόπτης* (drossaard: δικαστής και κυβερνήτης) του κάστρου Φάλκενμπουργκ. 

Οι απόγονοί του έζησαν στο κάστρο Κόλντεμποργκ στο Ρήντερλαντ και ενισχύοντο οικονομικά από τους κόμητες της Ανατολικής Φρισίας.

Αναφορές και πηγές
------------------

* Tielke, Martin (εκδ. ): *Biographisches Lexikon für Ostfriesland*, Ostfriesisches Landschaftliche Verlagu. Vertriebsgeschäft, Aurich, τόμος. 1(ISBN 3-925365-75-3) (1993), τομ. 2(ISBN 3-932206-00-2) (1997), τομ. 3(ISBN 3-932206-22-3) (2001)

Βιβλιογραφικές αναφορές
-----------------------

1. 1 2  14014. Ανακτήθηκε στις 9  Οκτωβρίου 2017.
2. 1 2  Leo van de Pas: (Αγγλικά) *Genealogics*. 2003. I00122887. Ανακτήθηκε στις 9  Οκτωβρίου 2017.
3. ↑  Leo van de Pas: (Αγγλικά) *Genealogics*. 2003.
4. ↑  H.J.H. Schurgers - J.G.M. Notten - L.G.W.N. Pluymaekers, *De geschiedenis van Valkenburg-Houthem*, p. 135, publisher "Het land van Valkenburg". 1979, (ISBN 90-6190-017-4).

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 80390100
* GND: 135963699

 |

 |
Ο **Μάρκο Γιάριτς** (σέρβικα: **Марко Јарић**, γενν. 12 Οκτωβρίου 1978) είναι Σέρβος πρώην επαγγελματίας καλαθοσφαιριστής. Έχει ύψος 2,01 μ. Εκπροσώπησε την Εθνική Γιουγκοσλαβίας διεθνώς ενώ το 2002, ήταν μέλος της Euroleague. Από το 2002 μέχρι το 2009 αγωνιζόταν σε συλλόγους του NBA.

Πρώιμα χρόνια
-------------

Γεννήθηκε το 1978 στο Βελιγράδι και ξεκίνησε να παίζει μπάσκετ από τους νεανικούς συλλόγους του Ερυθρού Αστέρα.

Καριέρα
-------

### Ευρώπη (1996-2002)

Ξεκίνησε την καριέρα του τη σεζόν 1996-97, ως παίκτης του Περιστερίου στην Basket League. Παρέμεινε στον ελληνικό σύλλογο για δύο χρόνια. Από το 1998 μέχρι το 2002 συμμετείχε στο EuroLeague με τους ιταλικούς συλλόγους Φορτιτούντο Μπολόνια και Βίρτους Μπολόνια.

Επίσης, κέρδισε το ιταλικό πρωτάθλημα το 2000 με την Φορτιτούντο και το 2001 με την Βίρτους.

### NBA (2002-2009)

Επιλέχθηκε στο NBA Ντραφτ 2000 με τους Λος Άντζελες Κλίπερς, με τους οποίος αγωνίστηκε για τρεις σεζόν (2002-05). Το καλοκαίρι του 2005, υπέγραψε με τους Μινεσότα Τίμπεργουλβς, όπου παρέμεινε για ακόμη τρεις σεζόν. Την σεζόν 2008-09 αγωνίστηκε με τους Μέμφις Γκρίζλις.

### Ευρώπη (2009-2011)

Το 2009, επέστρεψε στο Ευρωπαϊκό Πρωτάθλημα, υπογράφοντας με τον ισπανικό σύλλογο της Liga Endesa, Ρεάλ Μαδρίτης στις 22 Δεκεμβρίου 2009. Στις 14 Ιανουαρίου 2011, υπέγραψε με τον ιταλικό σύλλογο της LBA, Μενς Σάνα, όπου αγωνίστηκε μέχρι το τέλος της σεζόν 2010-11.

### NBA (απόπειρα επιστροφής)

Τον Οκτώβριο του 2012, υπέγραψε με τον σύλλογο του NBA, Σικάγο Μπουλς αλλά τον ίδιο μήνα παραιτήθηκε. Τον Σεπτέμβριο του 2013, υπέγραψε με τους Μπρούκλιν Νετς αλλά ύστερα από ένα μήνα παραιτήθηκε ξανά, κλείνοντας έτσι την καριέρα του ως καλαθοσφαιριστής.

Σύλλογοι
--------

1996-2011| Περίοδος | Σύλλογος | Πρωτάθλημα |
| --- | --- | --- |
| 1996-1997 |  Γ.Σ. Περιστερίου | Basket League |
| 1997-1998 |
| 1998-1999 |  Φορτιτούντο Μπολόνια | LBA |
| 1999-2000 |
| 2000-2001 |  Βίρτους Μπολόνια | Serie A2 |
| 2001-2002 | LBA |
| 2002-2003 |  Λος Άντζελες Κλίπερς | NBA |
| 2003-2004 |
| 2004-2005 |
| 2005-2006 |  Μινεσότα Τίμπεργουλβς |
| 2006-2007 |
| 2007-2008 |
| 2008-2009 |  Μέμφις Γκρίζλις |
| 2009-2010 |  Ρεάλ Μαδρίτης | Liga Endesa |
| 2011 |  Μενς Σάνα | LBA |

Προσωπική ζωή
-------------

Πατέρας του είναι ο επίσης πρώην καλαθοσφαιριστής Σρέκο Γιάριτς, κυρίως γνωστός ως παίκτης του συλλόγου Ραντνίτσκι Βελιγραδίου. Έχει άλλα δύο αδέλφια, την Ταμάρα και τον Νίκολα.

Στις 12 Ιουνίου 2008, αρραβωνιάστηκε με την Βραζιλιάνα μοντέλο Αντριάνα Λίμα (τότε «Αγγελάκι» της Victoria's Secret), ύστερα από σχεδόν δύο χρόνια σχέσης. Το ζευγάρι παντρεύτηκε στις 14 Φεβρουαρίου 2009 και απέκτησε δύο κόρες: την Βαλεντίνα Λίμα Γιάριτς (γενν. 15 Νοεμβρίου 2009) και την Σιένα Λίμα Γιάριτς (γενν. 12 Σεπτεμβρίου 2012). Τον Μάιο του 2014, ανακοίνωσαν από κοινού το διαζύγιο τους, το οποίο εκδόθηκε τελικά τον Μάρτιο του 2016.
Ο **Τόμας Άνταμς** (αγγλικά: Thomas Adams‎‎, 1583–1652) ήταν Άγγλος κληρικός και φημισμένος ιεροκήρυκας. Ονομάστηκε «Ο Σαίξπηρ των Πουριτανών» από τον Ρόμπερτ Σάουδι. Ενώ ήταν καλβινιστής στη θεολογία, δεν περιγράφεται, ωστόσο, με ακρίβεια ως πουριτανός. Βρισκόταν για ένα διάστημα στο Γουίλινγκτον του Μπέντφορντσαϊρ, και τα έργα του μπορεί αργότερα να διαβάστηκαν από τον Τζον Μπάνυαν.

Βίος
----

Πολλές από τις πληροφορίες για τον Άνταμς προέρχονται από τις σελίδες τίτλων και τις αφιερώσεις στα έργα του.

Σπούδασε στο Πανεπιστήμιο του Κέιμπριτζ, αποφοιτώντας με πτυχίο το 1601 και με μεταπτυχιακό το 1606. Χειροτονήθηκε το 1604 και ήταν εφημέριος στο Νόρθχιλ του Μπέντφορντσαϊρ, θέση την οποία έχασε. Το 1611 ήταν εφημέριος του Γουίλινγκτον.

Στις 21 Δεκεμβρίου 1614 έγινε εφημέριος του Γουινγκρέιβ, στο Μπάκιγχαμσιρ, θέση που κράτησε μέχρι το 1618. Από το 1618 έως το 1623 κατείχε το πρεσβυτέριο του Αγίου Γρηγορίου στον Άγιο Παύλο, ενώ κατά την ίδια περίοδο κήρυττε περιστασιακά στο Σεντ Πολς Κρος και στο Γουάιτχολ.

Ήταν «ιερέας παρατηρητής» του Χένρι Μονταγκού, 1ου κόμη του Μάντσεστερ, ανώτατου δικαστή της Αγγλίας. Τυχαίες αναφορές δείχνουν ότι διατηρούσε στενές σχέσεις με τον Γουίλιαμ Χέρμπερτ, 3ο κόμη του Πέμπροκ και λόρδο Έλεσμιρ. Ο Μονταγκού ήταν αφιερωτής, όπως και ο σερ Χένρι Μάρτεν.

Κηδεύτηκε στις 26 Νοεμβρίου 1652.

Έργα
----

Τα πρώτα του κηρύγματα ήταν *Ο Ουρανός και η Γη συμφιλιώνονται* και *Το συμπόσιο του Διαβόλου*. Στον Μονταγκού αφιέρωσε ένα έργο το 1618. Το 1629 συγκέντρωσε σε ένα ογκώδες φύλλο τα περιστασιακά κηρύγματά του, μια συλλογή που αφιέρωσε στους ενορίτες του Αγίου Μπένετ και στους λόρδους Πέμπροουκ και Μάντσεστερ. Το 1638 κυκλοφόρησε ένα μακροσκελές σχόλιο για τη *Δεύτερη Επιστολή του Αγίου Πέτρου*, αφιερωμένο στον "Σερ Χένρι Μάρτεν".

Σημειώσεις
----------

1. ↑  «Adams, Thomas (1583–1652), Church of England clergyman». *Oxford Dictionary of National Biography* (στα Αγγλικά). doi:10.1093/ref:odnb/131. Ανακτήθηκε στις 20 Φεβρουαρίου 2024.
2. 1 2 3 4  «THOMAS ADAMS : Moira P. Baker». Radford.edu. Ανακτήθηκε στις 20 Φεβρουαρίου 2024.
3. ↑  Christopher Hill *A Turbulent, Seditious and Factious People: John Bunyan and his Church* (1988), σελ. 25.
4. ↑  «Adams, Thomas (ADMS597T)». *A Cambridge Alumni Database*. University of Cambridge. Ανακτήθηκε στις 20 Φεβρουαρίου 2024.
5. 1 2 3   «Adams, Thomas (fl.1612-1653)» *Dictionary of National Biography* London: Smith, Elder & Co 1885–1900
6. ↑   Chisholm, Hugh, επιμ.. (1911) «Adams, Thomas» *Εγκυκλοπαίδεια Μπριτάννικα* (11η έκδοση) Cambridge University Press
Το κασκ ε μπαντεμτζάν.
Κασκ ε μπαντεμτζάν
Το **Κασκ ε μπαντεμτζάν** (περσικά: کشک بادمجان) είναι ιρανικό, αζερικό και τουρκικό πιάτο που κυριολεκτικά μεταφράζεται ως «κασκ και μελιτζάνα». Μπορεί να θεωρηθεί είτε ορεκτικό ή κύριο πιάτο.

Η ορθογραφία του ονόματος του πιάτου ποικίλει, με παραλλαγές όπως τις κάσκε μπαντεμτζάν, κάσκε μπαντεμτζούν, κασκ ε μπανταμτζάν και κασκ μπαντεμτζάν. 

Υπάρχουν διάφορες συνταγές για αυτό το πιάτο, που περιλαμβάνουν καραμελωμένα κρεμμύδια, ψητά καρύδια, βότανα και μπαχαρικά.

Δείτε επίσης
------------

* Σαλάτες και ορεκτικά με βάση τη μελιτζάνα
* Κατάλογος φαγητών με βάση της κατσαρόλα
* Κατάλογος πιάτων με βάση τη μελιτζάνα
* Μίρζα Γκασσεμί, ένα άλλο δημοφιλές Ιρανικό πιάτο με βάση τη μελιτζάνα

Παραπομπές
----------

1. ↑  Batmanglij, Najmieh (2011). *Food of Life: Ancient Persian and Modern Iranian Cooking and Ceremonies*. Mage Publishers. ISBN 193382347X.
2. ↑  Hull, Sarah (1 Μαρτίου 2011). *The Rough Guide to Boston*. Rough Guides UK. ISBN 978-1-4053-8246-5.
3. ↑  «Kashke Bademjan». *Persian Mama*. Ανακτήθηκε στις 26 Μαρτίου 2016.
4. ↑  «Kashk-E Bademjan (Persian Eggplant Spread)». *Gourmet Magazine*. Condé Nast. 1 Ιουλίου 2009. Ανακτήθηκε στις 26 Μαρτίου 2016.

Εξωτερικοί σύνδεσμοι
--------------------

* Kashk-E-Bademjan Iranian Egglplant Dip from Food.com.
Η **Λίμνη Νο** είναι λίμνη στο Νότιο Σουδάν. Βρίσκεται ακριβώς στα βόρεια του τεράστιου έλους του Σουντ, στη συμβολή των ποταμών Μπαχρ αλ Τζαμπάλ και Μπαχρ αλ Γκαζάλ. Μετά τη λίμνη ο Μπαχρ αλ Τζαμπάλ συνεχίζει τον ρου του ως ο καθαυτό Λευκός Νείλος. Με την ευρύτερη έννοια, ο Λευκός Νείλος (γνωστός ως Μπαχρ αλ Τζαμπάλ στο Σουδάν) εκτείνεται τον άνω ρου του πριν φθάσει στη Λίμνη Νο και 1.156 χιλιόμετρα παραπάνω υπάρχει η επόμενη μεγάλη λίμνη, η Λίμνη Αλβέρτου στην Ουγκάντα. Η περιοχή της Νο θεωρείται το επίκεντρο της περιοχής της φυλής Ρουγουένγκ (*Ruweng*) των Ντίνκα.

Παραπομπές
----------

1. ↑  Pease, A.E. (16 Οκτωβρίου 1909). *The Book of the Lion*. Ravenio Books.
2. ↑  Marcia Merry Baker: «The Potential of the Nile River Basin, And The Economic Development of Sudan», *The American Almanac*, 1997
3. ↑  Orville Boyd Jenkins: «The Nuer of Sudan and Ethiopia», Μάρτιος 1997, *strategyleader.org*
**Γκοουόμπκι** (πολωνικά: gołąbki) είναι το πολωνικό όνομα ενός πιάτου δημοφιλούς στις κουζίνες της Κεντρικής Ευρώπης, το οποίο παρασκευάζεται από βραστά φύλλα λάχανου τυλιγμένα γύρω από μια γέμιση από χοιρινό ή βόειο κιμά, ψιλοκομμένα κρεμμύδια και ρύζι ή κριθάρι.

Τα γκοουόμπκι σερβίρονται συχνά κατά την περίοδο των Χριστουγέννων και σε εορταστικές περιστάσεις, όπως γάμους.

Ετυμολογία
----------

Gołąbki είναι ο πληθυντικός του gołąbek, η υποκοριστική μορφή του gołąb («περιστέρι»). Ο Μαξ Φάσμερ δέχεται αυτό ως την προέλευση της λέξης, δηλώνοντας ότι το πιάτο ονομάστηκε έτσι λόγω της ομοιότητας στο σχήμα. Ο Πολωνός γλωσσολόγος Μάρεκ Σταχόφσκι βρίσκει αυτή τη θεωρία σημασιολογικά αμφίβολη. Αντιθέτως, προτείνει έναν ανατολίτικο δανεισμό, επισημαίνοντας ότι ένα παρόμοιο πιάτο, εκτός από την Ανατολική Ευρώπη, είναι γνωστό στο Λεβάντε και στην Κεντρική Ασία. Αναφέρει το περισκό کلم‎ kalam «λάχανο» ή کلم پیچ‎‎ kalam pič «λαχανοντολμάς» και το παλαιό αρμένικο կաղամբ kałamb «λάχανο» ως πιθανές πηγές. Η λέξη μπορεί να άλλαξε αργότερα από τη λαϊκή ετυμολογία για να μοιάζει με τη λέξη για το πουλί.

Παραπομπές
----------

1. ↑  Bice, Jeanne (2008). *The Ultimate Christmas: The Best Experts' Advice for a Memorable Season With Stories and Photos of Holiday Magic (recipe originally from Robin Kurth)*. HCI. σελ. 130. ISBN 9780757307546. Ανακτήθηκε στις 21 Νοεμβρίου 2012. [*νεκρός σύνδεσμος*]
2. ↑  Mendicino, Tom· Polito, Frank (2011). *Remembering Christmas*. Kensington Books. σελ. 87. ISBN 9780758266859. Ανακτήθηκε στις 21 Νοεμβρίου 2012.
3. ↑  Stachowski, Marek (2016). «Uwagi do etymologii słowiańskiej nazwy potrawy "gołąbki"». *Przegląd Wschodnioweuropejski* (Όλστιν: Κέντρο Ερευνών Ανατολικής Ευρώπης) **VII** (2): 239–244. ISSN 2081-1128. .

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γκοουόμπκι** |

* Συνταγή για γκοουόμπκι από το Food Network
* Κατευθείαν έξω από την κουζίνα της Coal Region!
Ο **Ανδρέας Α΄ Νικοπόλεως** ήταν επίσκοπος «Νικοπόλεως Παλαιάς Ηπείρου» στα τέλη του 6ου αιώνα μ.Χ..

Από μία επιστολή του Πάπα Ρώμης Γρηγορίου Α΄ του Μεγάλου, η οποία απευθυνόταν προς τους επισκόπους της Ηπείρου, μάς είναι γνωστό ότι ο Ανδρέας είχε χειροτονηθεί ως επίσκοπος στη Ρώμη το έτος 594. Συνεπώς η θητεία του ως Μητροπολίτη Νικοπόλεως άρχισε το 594 ή αργότερα, ενώ έληξε περί το 602 με τον θάνατό του.

Υπήρχαν ακόμα επιδρομές βαρβάρων την εποχή εκείνη, που δημιουργούσαν κύματα προσφύγων. Μεταξύ αυτών των προσφύγων ο επίσκοπος Ευρίας Ιωάννης κατέφυγε στην Κέρκυρα και υπέβαλε αίτημα στον τότε Αυτοκράτορα Μαυρίκιο να αναγνωρίσει τη δικαιοδοσία του επί των Ευρίων προσφύγων που είχαν καταφύγει στο Κάστρο της Κασσιόπης. Ο Μαυρίκιος ικανοποίησε το αίτημα, μη συνειδητοποιώντας ότι έτσι δημιουργούσε μια νέα έδρα, παραβιάζοντας τη δικαιοδοσία του Επισκόπου Κερκύρας Αλκύσωνος. Ο Αλκύσων εξέφρασε τις αντιρρήσεις του, οπότε ο Αυτοκράτορας ανέθεσε στον Επίσκοπο Νικοπόλεως Παλαιάς Ηπείρου Ανδρέα να διερευνήσει το θέμα και να αποφασίσει σύμφωνα με τους Κανόνες της Εκκλησίας. Ο Ανδρέας δικαίωσε τον Αλκύσωνα και ο Πάπας Γρηγόριος Α΄ επεκύρωσε την απόφασή του με το κύρος της Αγίας Έδρας. Αλλά προτού εφαρμοσθεί η απόφαση, ο Ανδρέας απεβίωσε, ο Μαυρίκιος εκθρονίσθηκε και ο διάδοχός του Αυτοκράτορας Φωκάς επανεπιβεβαίωσε την αρχική απόφαση του προκατόχου του. Τότε ο Πάπας Γρηγόριος έγραψε επιστολή στον *αποκρισάριόν* του στην Κωνσταντινούπολη Βονιφάτιο, προτρέποντάς τον να παρουσιάσει στον Αυτοκράτορα τα επιχειρήματα της κρίσεως του μακαριστού Ανδρέα και να αναστρέψει την αυτοκρατορική απόφαση. Η υπόθεση έληξε τον Ιανουάριο του 604, όταν ο Ιωάννης της Ευρίας συνεφώνησε να παραιτηθεί της διεκδικήσεώς του.

Παραπομπές
----------

1. ↑  Jeffrey Richards: *Consul of God: The Life and Times of Gregory the Great*, β΄ εκδ. Routledge, Νέα Υόρκη 2014, σελ. 224

Πηγές
-----

* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 559
**Το Piano di Sorrento** είναι μια *κοινότητα* (δήμος) στη Μητροπολιτική Πόλη της Νάπολης στην ιταλική περιοχή Καμπανία, που βρίσκεται περίπου 25 kilometres (16 mi) νοτιοανατολικά της Νάπολης. Το Piano di Sorrento συνορεύει με τους ακόλουθους δήμους: Meta, Sant'Agnello, Vico Equense . </link>[ *<span title="This claim needs references to reliable sources. (September 2023)">απαιτείται παραπομπή</span>* ]

Ο βικτωριανός ποιητής Ρόμπερτ Μπράουνινγκ παρέμεινε στην περιοχή και αναφέρει την ύπαιθρο του Πιάνου και άλλες τοποθεσίες της χερσονήσου του Σουρεντίν στο ποίημα «Ο Άγγλος στην Ιταλία». </link>[ *<span title="This claim needs references to reliable sources. (September 2023)">απαιτείται παραπομπή</span>* ]

Οικονομία
---------

Τον 19ο αιώνα, η οικονομία του Piano di Sorrento βασιζόταν κυρίως στην αλιεία, τη γεωργία και τη ναυπηγική δραστηριότητα. Στις αρχές του 20ου αιώνα, ο Πιάνο ντι Σορέντο αντιμετώπισε κοινωνικο-οικονομική μετάλλαξη, η οποία θα οφείλεται στην προοδευτική κρίση της γεωργίας, της ναυπηγικής και του αυξανόμενου ρόλου του εμπορίου και του τουρισμού. Κατά τη διάρκεια του 20ου αιώνα, το Piano di Sorrento αύξησε την παραγωγικότητά του χάρη στην παροχή ρεύματος και νερού για τα σπίτια και την ανάπτυξη μιας διαδρομής σύνδεσης μεταξύ του Σορέντο και του Castellammare di Stabia, η οποία κατασκευάστηκε αρχικά από μια υπηρεσία τραμ, μετά από τρένο.

Δίδυμες πόλεις
--------------

* Schwarzheide, [[Germany|Germany ]]
* Cáceres, [[Spain|Spain ]]

εξωτερικοί σύνδεσμοι
--------------------

* Πιάνο ντι Σορέντο
* Διαδραστικός χάρτης Piano di Sorrento
* Ιστορία και παράδοση στο Piano di Sorrento
Οι **κρεμμυδοροδέλες** είναι ροδέλες (δακτύλιοι) κρεμμυδιού παναρισμένες και τηγανισμένες σε φριτέζα. Είναι φαγητό φαστ φουντ, σνακ και ορεκτικό πιάτο. Η τραγανή κρούστα της κρεμμυδοροδέλας οφείλεται στο πανάρισμα που προηγήθηκε του τηγανίσματος, δηλαδή επικάλυψη της ροδέλας με τριμμένη φρυγανιά ή κουρκούτι.

Για το κουρκούτι ή χυλό του παναρίσματος χρειάζεται αλεύρι, αυγό, αλάτι και πιπέρι. Το μείγμα αναδεύεται μέχρι ομογενοποίησης. Κάθε ροδέλα αλευρώνεται και κυλίεται πάνω στο κουρκούτι ώστε να επικαλυφθεί. Οι παναρισμένες πλέον ροδέλες τηγανίζονται σε φυτικό έλαιο (σπορέλαιο ή ηλιέλαιο) έως ότου χρυσαφίσουν. Η προσθήκη μπίρας στο κουρκούτι προσθέτει γεύση στις κρεμμυδοροδέλες, αλλά δεν είναι απαραίτητη.

Βιβλιογραφία
------------

1. ↑  «French Fried Onion Rings». *www.behindthebites.com* (στα Αγγλικά). Ανακτήθηκε στις 23 Ιουλίου 2018.
2. ↑  Πετρετζίκης, Άκης. «Onion rings». *Άκης Πετρετζίκης*. Ανακτήθηκε στις 23 Ιουλίου 2018.
3. ↑  «Τραγανά onion rings». *Newsbeast.gr*. 2018-06-17.. Ανακτήθηκε στις 2018-07-23.
4. ↑  «κρεμμυδοροδελες (onion rings)». Ανακτήθηκε στις 23 Ιουλίου 2018.
5. ↑  «Onion rings με κουρκούτι μπύρας - Tasty-Day.gr».. Ανακτήθηκε στις 2018-07-23. [*νεκρός σύνδεσμος*]
Το **Microsoft Access** είναι ένα σύστημα διαχείρισης βάσεων δεδομένων της Microsoft που συνδυάζει την μηχανή σχεσιακής βάσης δεδομένων Microsoft Jet με ένα γραφικό περιβάλλον εργασίας χρήστη και εργαλεία ανάπτυξης λογισμικού.

Ιστορικό
--------

### Κώδικες

#### Project Omega

Η πρώτη προσπάθεια της Microsoft να σχεδιάσει ένα λογισμικό διαχείρισης βάσεων δεδομένων ήταν στα μέσα της δεκαετίας του 1980, όταν έλαβε την άδεια για να πληρώσει την R:Base. Στα τέλη της δεκαετίας του 1980, η Microsoft ανέπτυξε την λύση της με τον κώδικα **Omega**. Ο κώδικας Omega αποδείχθηκε το 1992 και περιείχε χαρακτηριστικά που δεν ήταν διαθέσιμα στο Access.

#### Project Cirrus

Μετά το Project Omega, μερικοί από τους προγραμματιστές του είχαν ανατεθεί σε ένα ακόμα κώδικα, με όνομα Cirrus. Ο στόχος του ήταν να ανταγωνιστεί με εφαρμογές όπως Paradox ή dBASE, το οποίο θα λειτουργούσε στα Windows.

### Τελική έκδοση

Στις 13 Νοεμβρίου του 1992 κυκλοφόρησε το Microsoft Access 1.0. Το 1994 ένα εγχειρίδιο με ελάχιστες απαιτήσεις υλικού για το Access. Το Microsoft Access 2000 αύξησε το μέγιστο μέγεθος της βάσης δεδομένων από 1GB σε 2GB για το Acces 97. Το Microsoft Access 2007 εισήγαγε μια νέα μορφή της βάσης δεδομένων: ACCDB.

Παραπομπές
----------

1. ↑  AVDF: Jet Engine: History Νοέμβριος 1996
2. ↑  The Birth of Visual Basic
3. ↑  Infoworld: σελ. 16 30 Νοεμβρίου 1992
4. ↑
Η **Σίγκριντ Σβέντσντατερ**, δαν.: *Sigrid Svendsdatter*, (απεβ. μετά το 1066) ήταν μία Δανή πριγκίπισσα, νόθη κόρη του βασιλιά Σβέν Β΄ της Δανίας.

Βιογραφία
---------

Παντρεύτηκε τον Γκότσαλκ (απεβ. 1066) πρίγκιπα των Οβοτριτών, ο οποίος ήταν στην υπηρεσία του Κνούτου του Μεγάλου από το 1029, και ο οποίος βοηθήθηκε από τον πατέρα της για να ανακτήσει το πριγκιπάτο του πατέρα του. Είναι πιθανό ότι παντρεύτηκαν σε σχέση με αυτό. Έγινε μητέρα του Χένρικ Γκότσκαλκσεν. Το 1066 ο σύζυγός της καθαιρέθηκε σε μία εξέγερση. Η Σίγκριντ και οι υπηρέτριές της συνελήφθησαν στο Μεκλεμβούργο και μετά, σύμφωνα με τις παραδοσιακές αναφορές, εξαφανίστηκε από τη χώρα. Η ζωή της μετά το 1066 δεν τεκμηριώνεται. Το 1100, ήταν σίγουρα νεκρή, καθώς ο γιος της διεκδίκησε τα κληρονομικά της εδάφη στη Δανία.

Παραπομπές
----------

1. ↑  Ανακτήθηκε στις 12  Απριλίου 2021.

Πηγές
-----

* Dansk Biografisk Leksikon, København: JH Schultz Forlag 1932–44.
Για άλλες χρήσεις, δείτε: Παπαθανασίου.

Η **Ασπασία Παπαθανασίου** (20 Οκτωβρίου 1918- 8 Ιουνίου 2020) του Ευθυμίου ήταν Ελληνίδα συγγραφέας και ηθοποιός, από τις γνωστότερες τραγωδούς, βραβευμένη με πολλές διακρίσεις. Γεννημένη στην Άμφισσα στις 20 Οκτωβρίου 1918, πραγματοποίησε κλασικές σπουδές στη θεατρική τέχνη, ενώ ταξίδεψε στο εξωτερικό (ΕΣΣΔ) όπου συμμετείχε σε παραστάσεις αρχαίας τραγωδίας ερμηνεύοντας το ρόλο της Μήδειας κ.α. Εκτός της καλλιτεχνικής της ενασχόλησης, ασχολήθηκε με την πολιτική. Κατά τη διάρκεια της Κατοχής βρισκόταν στις τάξεις του εφεδρικού ΕΛΑΣ, είχε μαζί με συναδέλφους της δημιουργήσει το "*Λαϊκό Θέατρο*" στο κέντρο της Αθήνας, ενώ έλαβε μέρος και στα Δεκεμβριανά Το 1957 συμμετέχει ως ιδρυτικό μέλος στο "*Πειραϊκό Θέατρο*" του Δημήτρη Ροντήρη. Το στρατιωτικό Πραξικόπημα της 21ης Απριλίου 1967, βρίσκει την Α. Παπαθανασίου σε περιοδεία της στην πρώην Σοβιετική Ένωση. Σε ένδειξη διαμαρτυρίας, αυτοεξορίζεται και αποφασίζει να μείνει στο Λονδίνο. Όλα τα χρόνια της Χούντας, παίρνει ενεργό μέρος στις αντιδικτατορικές δραστηριότητες. Το Σεπτέμβρη του 1969, δίνει μια σειρά παραστάσεων για τα 100 χρόνια από το θάνατο του Μπερλιόζ, με τους "Τρώες". Μετά από πρόσκληση της Όπερας του Κόβεντ Γκάρντεν, θα ερμηνεύσει το ρόλο της Ανδρομάχης. Στην Ελλάδα γύρισε το 1975.. Έγραψε τα ακόλουθα βιβλία : 

|  |  |
| --- | --- |
| (2019) | *Αρχαίες τραγωδίες: Αισχύλος, Σοφοκλής, Ευριπίδης*, Λειμών |
| (2010) | *Γυναικείες μορφές της αρχαίας ελληνικής τραγωδίας*, Νέδα |
| (2010) | *Ευριπίδη Μήδεια*, University Studio Press |
| (1996) | *Σελίδες μνήμης*, Εκδόσεις Καστανιώτη |

Ήταν παντρεμένη με τον Κώστα Μαυρομμάτη. Έως τα βαθιά γεράματα, έκανε παρεμβάσεις με δημόσιες δηλώσεις της, στα πολιτικά τεκταινόμενα.

Απεβίωσε στις 8 Ιουνίου 2020 σε ηλικία 101 ετών.

Παραπομπές
----------

1. ↑  «Большая советская энциклопедия» (Ρωσικά) Η Μεγάλη Ρωσική Εγκυκλοπαίδεια. Μόσχα. 1969. Ανακτήθηκε στις 28  Σεπτεμβρίου 2015.
2. 1 2  www.rizospastis.gr/story.do?id=3692291.
3. ↑  Παν. Γεωργάκης στο φύλλο εφημερίδας "*Έθνος*" της 8 Δεκεμβρίου 1966, σελ. 2: "*Η Ασπασία Παπαθανασίου και πάλι στη Ρωσία*"
4. ↑  "Μαρτυρίες" στο "Βήμα Online": "*Τη μάχη τη χάσαμε*"
5. ↑  "Αφιέρωμα στην Ασπασία Παπαθανασίου" Ανακτήθηκε στις 22/8/2019
6. ↑  «Αφιέρωμα στην Ασπασία Παπαθανασίου». 12 Μαρτίου 1995.
7. ↑  Ασπασία Παπαθανασίου σε Γλέζο: "*Ελπίζω να μην κάνεις το ίδιο λάθος...* "
8. ↑  LiFO: "Πέθανε η ηθοποιός Ασπασία Παπαθανασίου", 8 Ιουνίου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 24229550
* **ΕΒΕ**: 41397
* **BiblioNet**: **14763**
* LCCN: no99015069
* GND: 1218115262

 |

 |
Ψημένα τσορίθο στο Ισραήλ
Το **τσορίθο** (ισπ.: chorizo) είναι ένας όρος που συμπεριλαμβάνει διάφορους τύπους χοιρινών λουκάνικων που κατάγονται από την Ιβηρική Χερσόνησο.

Γενικά
------

Το τσορίθο μπορεί να είναι ένα φρέσκο λουκάνικο, όπου σ' αυτή τη περίπτωση πρέπει να μαγειρευτεί πριν φαγωθεί. Στην Ευρώπη είναι πιο συχνά ένα καπνιστό λουκάνικο, το οποίο έχει υποστεί κάποιου είδους ζύμωση, επομένως συνήθως κόβεται σε λεπτές φέτες και τρώγεται ωμό. Το Ισπανικό τσορίθο, όπως και το πορτογαλικό chouriço, παίρνει την ξεχωριστή αυτή μυρωδιά καπνού και το βαθύ κόκκινο χρώμα από τις καπνιστές κόκκινες πιπεριές. Λόγω του κόστους της ισπανικής καπνιστής πάπρικας, το μεξικάνικο τσορίθο συνήθως φτιάχνεται με πιπεριές τσίλι. Στη Λατινική Αμερική, χρησιμοποιείται επίσης ξύδι αντί για λευκό κρασί που χρησιμοποιείται στην Ισπανία. Στην Ισπανία και τη Πορτογαλία τα λουκάνικα είναι συνήθως τυλιγμένα σε έντερα ζώων, σύμφωνα με το παραδοσιακό τρόπο που υπάρχει από τη ρωμαϊκή εποχή. Στη Λατινική Αμερική, ωστόσο, τυλίγονται σε φτιαχτά περιτυλίγματα κι έχουν μια λεία εμπορική εμφάνιση λόγω αυτού καθώς τα συγκεκριμένα περιτυλίγματα συχνά είναι χρωματιστά.

Το τσορίθο μπορεί να φαγωθεί ωμό (κομμένο ή σε σάντουιτς), ψητό στα κάρβουνα, τηγανητό ή σιγοβρασμένο σε ξινό κρασί ή κάποιο άλλο δυνατό αλκοολούχο ποτό όπως το κονιάκ.

Τα tapas bars (μαγαζιά που σερβίρουν τα ορεκτικα τάπας) έχουν γίνει αρκετά δημοφιλή τα τελευταία χρόνια σε πολλές μεγάλες πόλεις της Βόρειας Αμερικής.

Ισπανικό Τσορίθο
----------------

Το Ισπανικό Τσορίθο είναι φτιαγμένο από ψιλοκομμένο χοιρινό και χοιρινό λίπος, καρυκευμένο με καπνιστή πάπρικα και αλάτι. Χαρακτηρίζεται είτε πικάντικο είτε γλυκό, ανάλογα με το τύπο καπνιστής πάπρικας που έχει χρησιμοποιηθεί. Υπάρχουν εκατοντάδες ντόπιες ποικιλίες ισπανικών τσορίθο, καπνιστά ή και μη καπνιστά, τα οποία μπορεί να περιέχουν σκόρδο, βότανα και άλλα συστατικά. Για παράδειγμα, το τσορίθο που φτιάχνεται στη πόλη Παμπλόνα είναι ένα πολύ πιο παχύ λουκάνικο με κιμά πολύ πιο φίνα κομμένο. 

Το τσορίθο κυκλοφορεί στην αγορά σε είδη για όλα τα γευστικά γούστα. Από θέμα μεγέθους, κοντό ή και πιο μεγάλο και από θέμα γεύσης, σκληρό ή και απαλό. Πολλά είδη τσορίθο είναι προορισμένα απλά για να τρώγονται ωμά, άλλα πάλι θα ήταν προτιμότερο να μαγειρευτούν. Ένας γενικός κανόνας είναι ότι τα μακριά και λεπτά τσορίθο είναι γλυκύτερα και τα κοντά τσορίθο είναι πικάντικα, παρ'όλα αυτά δεν ισχύει πάντα.

Η Ισπανία παράγει επίσης πολλά άλλα είδη χοιρινών επεξεργασιών, όπως το λόμο εμπουτσάδο (lomo embuchado) δηλαδή φιλέτο επεξεργασμένο και αποξηραμένο μ' ένα παρόμοιο τρόπο όπως το τσορίθο. Το λόμο είναι μια άπαχη μορφή κρέατος που φτιάχνεται από τα νεφρά του γουρουνιού, έπειτα μαρινάρεται και αποξηραίνεται.
Νεαρή κοπέλα και Ιππότης διαβάζουν γράμμα
**Ο Φρανς Φράνκεν ΙΙΙ (Frans Francken III**, 1607 – 1667) ήταν Φλαμανδός μπαρόκ ζωγράφος και το πιο γνωστό μέλος της τέταρτης γενιάς της οικογένειας καλλιτεχνών Φράνκεν.

Βίος
----

Ο Φράνκεν γεννήθηκε και πέθανε στην Αμβέρσα. Ήταν ο γιος του Φρανς Φράνκεν του νεότρου και της Ελίζαμπετ Πλακέ (Elisabeth Placquet) και έγινε Πρύτανις στη συντεχνία του Αγίου Λουκά της Αμβέρσας το 1639. Ήταν κοσμήτορας του Συντεχνίας του Αγίου Λουκά κατά την περίοδο 1656-66.

Ήταν ο δάσκαλος του Κάρστιαν Λούιξ (Carstian Luyckx) και του Γιαν Μπάπτιστ Σέχερτ (Jan Baptist Segaert) .

Έργο
----

Ο Φρανς Φράνκεν ΙΙΙ είναι γνωστός για τις ρωπογραφίες και τα πορτρέτα του, και ζωγράφισε τις μορφές στα έργα του Πίτερ Νέιφς του πρεσβύτερου και, πιο συχνά, του γιου του Πίτερ Νέιφς του νεότερου. Ενώ οι μορφές του ακολουθούν γενικά το ύφος του πατέρα του, είναι ζωγραφισμένα με λιγότερη ακρίβεια. Ήταν ιδιαίτερα επιδέξιος στη διευθέτηση των μορφών του στη σύνθεση και στο φως.

Οι μικροί πίνακες του με ιστορικά θέματα ακολουθούν επίσης εν γένει το ύφος του πατέρα του, δείχνοντας παράλληλα μια ισχυρή επιρροή του υφους του Πέτερ Πάουλ Ρούμπενς. Ως αποτέλεσμα, ο Φρανς Φράνκεν ΙΙΙ αναφέρεται μερικές φορές ως «Rubensschen Francken» (ο «Ρουμπενσιανός Francken»).

Δείτε επίσης
------------

* Κατάλογος Φλαμανδών ζωγράφων

Παραπομπές
----------

1. ↑  (Ολλανδικά) *RKDartists*. rkd.nl/explore/artists/29003. Ανακτήθηκε στις 23  Αυγούστου 2017.
2. ↑  «Frans Franck». *Biografisch Portaal*. 32036768.
3. ↑  «Frans, III Francken». (Αγγλικά) *Union List of Artist Names*. 500001468.
4. ↑  (Αγγλικά) *Union List of Artist Names*. 2  Νοεμβρίου 2017. 500001468. Ανακτήθηκε στις 11  Οκτωβρίου 2018.
5. 1 2  *The Fine Art Archive*. cs.isabart.org/person/34305. Ανακτήθηκε στις 1  Απριλίου 2021.
6. ↑  (Αγγλικά) *Union List of Artist Names*. 2  Νοεμβρίου 2017. 500001468. Ανακτήθηκε στις 25  Οκτωβρίου 2018.
7. ↑  (Αγγλικά) *Union List of Artist Names*. 2  Νοεμβρίου 2017. 500001468. Ανακτήθηκε στις 14  Μαΐου 2019.
8. 1 2 3  Liedtke, Walter A. (1984). *Flemish paintings in the Metropolitan Museum of Art*. New York: The Metropolitan Museum of Art. ISBN 0870993569. , p. 98

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 95689457
* GND: 1228007136
* BPN: 32036768
* ULAN: 500001468
* KulturNav: id
* RKD: 29003

 |

 |
Το Microsoft Security Essentials αντιμετωπίζεται με ιό
Το **Microsoft Security Essentials** (**MSE**) είναι πρόγραμμα αφαίρεσης κακόβουλου λογισμικού από τη Microsoft και προστατεύει τον υπολογιστή από ιούς τύπου spyware, rootkits και trojan. Περιλαμβάνεται στα Windows XP, Windows Vista και Windows 7. Δεν είναι διαθέσιμο στα Windows 8 που έχει ένα ενσωματωμένο συστατικό AV.

Χαρακτηριστικά
--------------

Το Microsoft Security Essentials αντιμετωπίζει τον ιό Malware, συμπεριλαμβανομένων των ιών υπολογιστών, λογισμικό υποκλοπής spyware, δούρειους ίππους και rootkits. Αντικατέστησε το Windows Live OneCare, ένα λειτουργικό μη διαθέσιμο, και το Windows Defender, το οποίο μέχρι τα Windows 8 προστατεύει τον υπολογιστή μόνο από Spyware και Adware. Ελέγχει αυτόματα και να κατεβάζει τους ορισμούς ιών που βασίζονται στο Microsoft Update, μια υπηρεσία που ενημερώνει τον χρήστη τρεις φορές την ημέρα. Οι χρήστες μπορούν εναλλακτικά να κατεβάσουν τις ενημερώσεις από την δικτυακή πύλη ασφαλείας της Microsoft. Στις 30 Σεπτεμβρίου του 2011, μια λάθος ενημέρωση προκάλεσε ένα προϊόν με λάθος ετικέτα, το Google Chrome ως κακόβουλο λογισμικό. Το θέμα λύθηκε μέσα σε τρεις ώρες.

Απαιτήσεις υλικού για το προϊόν εξαρτώνται από το λειτουργικό σύστημα. Σε έναν υπολογιστή με Windows XP, απαιτεί τουλάχιστον έναν επεξεργαστή 500 MHz και μνήμη RAM 256 MB. Σε ένα σύστημα που εκτελεί Windows Vista ή Windows 7, απαιτεί έναν επεξεργαστή 1 GHz και 1 GB μνήμης RAM. Χρειάζεται επίσης μια οθόνη υπολογιστή με ανάλυση οθόνης τουλάχιστον 800 × 600 pixels, 200 MB ελεύθερου χώρου στο σκληρό δίσκο και μια σύνδεση στο Internet.

Άδεια
-----

Η συμφωνία άδειας χρήσης του προϊόντος επιτρέπει οικιακούς χρήστες να κατεβάσουν, να εγκαταστήσουν και να χρησιμοποιήσουν σε έναν απεριόριστο αριθμό υπολογιστών στα νοικοκυριά τους, δωρεάν, εφ 'όσον κάθε υπολογιστής διαθέτει νόμιμη άδεια χρήσης αντίγραφο των Microsoft Windows. Από τον Οκτώβριο του 2010, οι μικρές επιχειρήσεις έχουν επίσης τη δυνατότητα να εγκατασταθεί το προϊόν σε έως και 10 συσκευές, αλλά η χρήση σε ακαδημαϊκά ιδρύματα και κυβερνητικές θέσεις απαγορεύεται, όπως είναι αντίστροφη μηχανική, αντίστροφη μεταγλώττιση ή αποσυναρμολόγηση του προϊόντος ή εργάζονται γύρω σχεδιασμένα τα όριά της.

Παραπομπές
----------

1. ↑  «Security intelligence updates for Microsoft Defender Antivirus and other Microsoft antimalware». Ανακτήθηκε στις 3 Μάρτιος 2024.
2. ↑  cnet.com: Microsoft's free antimalware beta on the way Ανακτήθηκε:18.6.2009
3. ↑  microsoft.com: Updating your Microsoft antimalware and antispyware software Ανακτήθηκε:11.3.2010
4. ↑  zdnet.com: Users report Microsoft Security Essentials removes Google Chrome Ανακτήθηκε:30.9.2011
5. ↑  microsoft.com: Microsoft Security Essentials Product Information Ανακτήθηκε:4.3.2013
6. ↑  arstechnica.com: Competitors declare MSE is not enough for small businesses Ανακτήθηκε:17.10.2010
Η χημική δομή της λισινοπρίλης
Η **λισινοπρίλη** είναι φάρμακο το οποίο ανήκει στους αναστολείς του μετατρεπτικού ενζύμου αγγειοτασίνης (ΑΜΕΑ) για τη θεραπεία της υπέρτασης, της καρδιακής ανεπάρκειας και για μετά το καρδιακό επεισόδιο. Στην υψηλή αρτηριακή πίεση συνήθως είναι θεραπεία πρώτης γραμμής, αν και στους μαύρους ανθρώπους οι αναστολείς διαύλων ασβεστίου ή τα θειαζιδικά διουρητικά δουλεύουν καλύτερα. Χρησιμοποιείται επίσης για την πρόληψη νεφρικής βλάβης σε άτομα σε σακχαρώδη διαβήτη. Η πλήρης δράση μπορεί να χρειαστεί μέχρι και τέσσερις εβδομάδες ώστε να επέλθει. Η λισινοπρίλη λαμβάνεται από το στόμα.

Συνηθισμένες παρενέργειες περιλαμβάνουν πονοκεφάλους, ζάλη, κόπωση, βήχα, ναυτία και εξάνθημα. Σοβαρές παρενέργειες μπορεί να περιλαμβάνουν υπόταση, προβλήματα στο συκώτι, υψηλά επίπεδα φωσφόρου στο αίμα και αγγειοοίδημα. Δεν συνίσταται η χρήση της κατά τη διάρκεια της εγκυμοσύνης, καθώς μπορεί να βλάψει το έμβρυο. Η λισινοπρίλη δρα αναστέλλοντας το σύστημα ρενίνης-αγγειοτενσίνης-αλδοστερόνης.

Η λισινοπρίλη πατενταρίστηκε το 1978 και εγκρίθηκε για ιατρική χρήση στις Ηνωμένες Πολιτείες το 1987. Είναι διαθέσιμη ως γενόσημο φάρμακο. Όσον αφορά το 2017, ήταν το πιο συνταγογραφημένο φάρμακο στις Ηνωμένες Πολιτείες, με περισσότερες από 104 εκατομμύρια συνταγές.

Παραπομπές
----------

1. 1 2 3 4 5 6 7 8  «Lisinopril Monograph for Professionals». *Drugs.com*. American Society of Health-System Pharmacists. Ανακτήθηκε στις 23 Δεκεμβρίου 2018.
2. ↑  Fischer, Jnos· Ganellin, C. Robin (2006). *Analogue-based Drug Discovery*. John Wiley & Sons. σελ. 467. ISBN 978-3527607495.
3. ↑  «The Top 300 of 2020». *ClinCalc*. Ανακτήθηκε στις 27 Φεβρουαρίου 2020.
4. ↑  «Lisinopril – Drug Usage Statistics». *ClinCalc*. 23 Δεκεμβρίου 2019. Ανακτήθηκε στις 7 Απριλίου 2020.
Μπουκάλι με κηροζίνη
**Κηροζίνη** ονομάζεται ένα εύφλεκτο καύσιμο, κύρια χρήση του οποίου είναι στην αεροπορία (στα αεροπορικά καύσιμα), αλλά και σε λάμπες και σόμπες κηροζίνης. Η κηροζίνη αποτελείται από υδρογονάνθρακες και προέρχεται από διύλιση φυσικών καυσίμων που περιέχουν υδρογονάνθρακες, συνηθέστερα σήμερα από διύλιση (ορθότερα κλασματική απόσταξη) πετρελαίου.

Το όνομα «κηροζίνη» επινόησε ο Αβραάμ Γκέσνερ το 1854, όταν το κατέθεσε ως εμπορικό σήμα στον Καναδά για το καύσιμο που έφτιαξε με σκοπό τη χρήση του σε λάμπες. Έχει πολύ χαμηλή θερμοκρασία ανάφλεξης (από 38°C εώς 65°C περίπου) και για το λόγο αυτό είναι ιδιαίτερα εύφλεκτο.

Αναφορές
--------

1. ↑
2. ↑  Κηροζίνη Αρχειοθετήθηκε 2012-11-22 στο Wayback Machine. εταιρεία ΕΚΟ, Ελληνικά Πετρέλαια Κύπρου
Το Fore-economy είναι ένα εξελιγμένο λογοτεχνικό εργαλείο που επιτρέπει στους συγγραφείς να ενορχηστρώνουν έντεχνα τις αφηγήσεις τους, θέτοντας τις βάσεις για μελλοντικά γεγονότα με ακρίβεια και φινέτσα. Αυτή η τεχνική όχι μόνο δημιουργεί προσμονή και ίντριγκα, αλλά εξασφαλίζει επίσης μια απρόσκοπτη και συναρπαστική εμπειρία αφήγησης για τους αναγνώστες. Μέσω της σχολαστικής διάταξης των στοιχείων της πλοκής, οι συγγραφείς μπορούν επιδέξια να οδηγήσουν τους αναγνώστες στη γραμμή της ιστορίας, δημιουργώντας μια αίσθηση προσμονής και ενισχύοντας τη συνολική εμβάπτιση και απόλαυση της ιστορίας.
Το **Πριγκιπάτο του Άνχαλτ** (γερμανικά: *Fürstentum Anhalt*) ήταν ένα κράτος της Αγίας Ρωμαϊκής Αυτοκρατορίας, που βρίσκεται στην Κεντρική Γερμανία, στο σημερινό τμήμα της ομοσπονδιακής πολιτείας της Σαξονίας-Άνχαλτ.

Κάτω από τον κανόνα Οίκου των Ασκάνια, το έδαφος του Άνχαλτ διαχωρίστηκε από το γερμανικό Δουκάτο της Σαξονίας το 1212 και παραχωρήθηκε στον Κόμη Ερρίκο Α΄, ο οποίος ανήλθε στο αξίωμα του πρίγκιπα της Αγίας Ρωμαϊκής Αυτοκρατορίας το 1218. 

Κυβερνήθηκε από Ασκανούς πρίγκιπες από τον υψηλό μεσαίωνα έως την πρώιμη νεότερη περίοδο, το Άνχαλτ διαιρέθηκε αρκετές φορές ανάμεσα σε διάφορες γραμμές της δυναστείας μέχρι τη διάλυση της αυτοκρατορίας το 1806, όταν ο Ναπολέων προήγαγε τις υπόλοιπες πολιτείες της Άνχαλτ-Μπερνμπούργκ, της Άνχαλτ-Ντέσσαου και της Άνχαλτ-Κέτεν σε δουκάτα.
Η **Τβάρντε Πιερνίκι Τόρουν** (πολωνικά:*Twarde Pierniki Toruń*) είναι πολωνικός επαγγελματικός σύλλογος καλαθοσφαίρισης, με έδρα το Τόρουν. Η ομάδα αγωνίζεται στο Πρωτάθλημα Καλαθοσφαίρισης Πολωνίας, το υψηλότερο επίπεδο στην Πολωνία. Ο σύλλογος κέρδισε το πρώτο του τρόπαιο το 2018, όταν κέρδισε το Κύπελλο Πολωνίας.

Ιστορία
-------

Η Πιερνίκι ιδρύθηκε το 2005. Στο σύλλογο προσφέρθηκε μία wild card για τη σεζόν 2014-15 του Πρωταθλήματος Πολωνίας, λόγω της επέκτασης από 12 σε 16 ομάδες. Τη σεζόν 2016-17, η Τόρουν είχε την καλύτερη της σεζόν στην ιστορία του συλλόγου, καθώς έφτασε στους τελικούς του πρωταθλήματος, όπου έχασε από τη Ζιελόνα Γκούρα, που σήμαινε ότι η ομάδα τερμάτισε στη δεύτερη θέση. 

Η Τόρουν κατέκτησε το πρώτο της τρόπαιο στις 19 Φεβρουαρίου 2018, όταν κέρδισε τη Ζιελόνα Γκούρα με 88-80 στον τελικό του Κυπέλλου, με τον Κάρολ Γκρουσέτσκι να ονομάζεται ο Πολυτιμότερος Παίκτης του τουρνουά.

Διακρίσεις
----------

* **Πρωτάθλημα Πολωνίας**

2η θέση (2): 2016-17, 2018-19
3η θέση (1): 2017-18
* **Κύπελλο Πολωνίας**

**Νικητές (1):** 2018
* **Σούπερ Καπ Πολωνίας**

**Νικητές (1):** 2019

Παραπομπές
----------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

1. ↑  «Τβάρντε Πιερνίκι Τόρουν». Basketball.eurobasket.com. Ανακτήθηκε στις 28 Απριλίου 2015.
2. ↑  «MKS Dąbrowa Górnicza z zaproszeniem do gry w TBL i pierwszymi umowami». Plk.pl. Ανακτήθηκε στις 28 Απριλίου 2015.
3. ↑  «Polski Cukier Toruń zdobywa Puchar Polski». Sport.pl. 19 Φεβρουαρίου 2018.. Ανακτήθηκε στις 20 Φεβρουαρίου 2018.
Η **gettext** είναι μια βιβλιοθήκη διεθνοποίησης (i18n-internationalization) του εγχειρήματος GNU. Χρησιμοποιείται κυρίως για τη δημιουργία πολυγλωσσικών προγραμμάτων. Η τελευταία της έκδοση είναι η 0.21.

Ροή εργασίας
------------

### Προγραμματιστής

Πρώτα τροποποιείται ο πηγαίος κώδικας ώστε να γίνει δυνατή η κλήση συναρτήσεων της βιβλιοθήκης gettext.
Αυτό στις περισσότερες γλώσσες προγραμματισμού επιτυγχάνεται εσωκλείωντας αλφαριθμητικά, που θα δει ο χρήστης,
στην συνάρτηση gettext. Για οικονομία χρόνου όμως κατά την πληκτρολόγηση, συνήθως αντί του ονόματος αυτής
χρησιμοποιείται το ψευδώνυμο της \_, έτσι ο κώδικας στην C

```
printf("My name is %s.\n", my_name);
```

θα γινόταν

```
printf(_("My name is %s.\n"), my_name);
```

Εκτός από την C, η GNU gettext έχει και τις ακόλουθες υλοποιήσεις : C++, Objective-C, σενάρια κελύφους, σενάρια bash, Python, GNU CLISP, Emacs Lisp, librep, GNU Smalltalk, Java, GNU awk, Pascal, wxWidgets (μέσω της κλάσης wxLocale), YCP (η γλώσσα YaST2), Tcl, Perl, PHP, Pike, και R. Στις περισσότερες από αυτές η χρήση είναι όπως στη C.

Τρέχοντας το πρόγραμμα xgettext με είσοδο τον πηγαίο κώδικα παράγεται ένα αρχείο **.pot**, ή πρότυπο (φόρμα), που περιέχει μια λίστα όλων των μεταφράσιμων αλφαριθμητικών που έχουν εξαχθεί από τον πηγαίο κώδικα. Από το παραπάνω παράδειγμα θα προέκυπτε η εξής καταχώριση στο αρχείο .pot:

```
#: src/name.c:36
msgid "My name is %s.\n"
msgstr ""
```

### Μεταφραστής

Ο μεταφραστής παράγει ένα αρχείο **.po** από την φόρμα που προαναφέραμε χρησιμοποιώντας το πρόγραμμα msginit, και κατόπιν συμπληρώνει της μεταφράσεις. Το msginit 
αρχικοποιεί τις μεταφράσεις ώστε αν για παράδειγμα θέλαμε να δημιουργήσουμε μια μετάφραση στα Γαλλικά θα
τρέχαμε την εντολή

```
msginit --locale=fr --input=name.pot
```

Αυτή θα δημιουργήσει ένα αρχείο fr.po. Μια καταχώρηση σε αυτό θα ήταν π.χ.:

```
#: src/name.c:36
msgid "My name is %s.\n"
msgstr "My name is %s.\n"
```

Ο μεταφραστής θα έπρεπα να την διορθώσει είτε με το χέρι είτε με ένα μεταφραστικό εργαλείο όπως το 
poEdit. Οπότε μόλις τελειώσει η καταχώρηση θα έχει τη μορφή:

```
#: src/name.c:36
msgid "My name is %s.\n"
msgstr "Je m'appelle %s.\n"
```

Τέλος τα αρχεία .po files μετατρέπονται σε δυαδικά αρχεία **.mo** με το πρόγραμμα msgfmt. 
Αυτά είναι τώρα έτοιμα για διανομή μαζί με το πακέτο λογισμικού.

### Χρήστης

Ο χρήστης σε συστήματα τύπου Unix, θέτει την μεταβλητή περιβάλλοντος LANG,
και το πρόγραμμα θα δείξει τα αλφαρηθμητικά στην επελεγμένη γλώσσα αν υπάρχειένα αρχείο .mo γι'αυτή.

Δείτε επίσης
------------

* Εγχείρημα GNU

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Gettext** |

* κεντρικός ιστότοπος Gettext
* Εδώ μπορείτε να βρείτε πακέτο της gettext για windows

1. ↑  «Index of /gnu/gettext».
H **Αλεξάντρα Νικίτιτσνα Ανένσκαγια**, το γένος **Τκατσιόβα** (ρωσ. Алекса́ндра Ники́тична А́нненская-Ткачёва, 11 Ιουλίου 1840 – 19 Μαΐου 1915) ήταν Ρωσίδα πεζογράφος (διηγηματογράφος), μεταφράστρια και δημοσιογράφος, που ειδικεύθηκε στην παιδική λογοτεχνία.

Βίος
----

Η Ανένσκαγια γεννήθηκε σε ένα χωριό του τότε Κυβερνείου του Πσκοφ της Ρωσικής Αυτοκρατορίας, από γονείς ευγενούς καταγωγής αλλά φτωχούς. Ξεκίνησε να γράφει φεμινιστικές νουβέλες για κορίτσια και έφηβες. Αδελφός της ήταν ο επαναστάτης και συγγραφέας Πιοτρ Τκάτσεφ, ο οποίος αργότερα θα επηρέαζε με τις ιδέες του τον Λένιν. Μετά τον θάνατο του πατέρα, η οικογένεια μετανάστευσε στην Αγία Πετρούπολη όταν η Αλεξάντρα ήταν 11 ετών. Λίγα χρόνια αργότερα, έλαβε κατόπιν εξετάσεων την άδεια ασκήσεως του λειτουργήματος της δασκάλας από το Πανεπιστήμιο της Αγίας Πετρούπολης και τη δεκαετία του 1860 ίδρυσε δικό της δημοτικό σχολείο. Στο μεταξύ ο αδελφός της συμμετείχε σε φοιτητικές διαδηλώσεις.

Το 1866 η Ανένσκαγια παντρεύτηκε τον οικονομολόγο και πολιτικό Νικολάι Άνενσκι, και όταν αυτός συνελήφθη και εξορίσθηκε, εκείνη τον ακολούθησε στην εξορία. Στο μεταξύ η πρώτη της νουβέλα, «Ο Γερμανός δάσκαλος», δημοσιεύθηκε στο περιοδικό *Семья и школа* (= «οικογένεια και σχολείο») το 1871. Κατόπιν συνέγραψε άρθρα και διηγήματα που δημοσίευσε το ίδιο περιοδικό μέχρι το 1886. Το δημοφιλέστερο ίσως διήγημά της ήταν το «Ο δικός της δρόμος», με ηρωίδα ένα κορίτσι που βρίσκει τον δικό της σκοπό στη ζωή όταν χρειαστεί να φροντίσει ένα άλλο, μικρότερο παιδί. Πολλά απο τα διηγήματα της Ανένσκαγια είχαν ηθικό δίδαγμα.

Το 1873 έφθασε και στην εμπορική επιτυχία, με μια διασκευή του *Ροβινσώνα Κρούσου*. Μετέφρασε επίσης διηγήματα των Μαρκ Τουαίην, Έθελ Βόινιτς, Μαίρυ Ωγκάστα Γουώρντ και Χ. Τζ. Γουέλς. Μετά το 1890 ασχολήθηκε και με τη βιογραφία, γράφοντας περιγραφές των βίων ανθρώπων όπως οι Κάρολος Ντίκενς, Γεωργία Σάνδη και Νικολάι Γκόγκολ. Επίσης αφηγήθηκε τα κατορθώματα εξερευνητών και ανθρώπων-προτύπων όπως ο Μάικλ Φάραντεϊ, ο Γεώργιος Ουάσιγκτον και ο Βενιαμίν Φραγκλίνος.

Η Ανένσκαγια απεβίωσε στην Αγία Πετρούπολη σε ηλικία 74 ετών.

Παραπομπές
----------

1. 1 2 3 4 5 6  Marina Ledkovskai͡a-Astman· Charlotte Rosenthal· Mary Fleming Zirin (1994). *Dictionary of Russian Women Writers*. Greenwood Publishing Group. σελίδες 30–31. ISBN 978-0-313-26265-4.
2. ↑  Michael Hollington (29 Αυγούστου 2013). *The Reception of Charles Dickens in Europe*. A&C Black. σελίδες 648 κ.ε. ISBN 978-1-62356-076-8.
Η **Σλοβενική Εθνική Συλλογή** FidaPLUS είναι η συλλογή 621 εκατομμυρίων λέξεων της σλοβενικής γλώσσας, που συγκεντρώθηκαν από επιλεγμένα κείμενα γραμμένα στα Σλοβενικά διαφορετικά είδη και στυλ, κυρίως από βιβλία και εφημερίδες.

Η βάση δεδομένων FidaPLUS από την παλαιότερη συλλογή (FIDA), το οποίο αναπτύχθηκε μεταξύ του 1997 και του 2000, με την προσθήκη κειμένων που δημοσιεύτηκαν μέχρι το 2006 και ήταν το αποτέλεσμα του εφαρμοσμένου ερευνητικού έργου της Σχολής των Τεχνών, της Σχολής Κοινωνικών Επιστημών, τόσο στοε Πανεπιστήμιο της Λιουμπλιάνα, και το Τμήμα Τεχνολογιών Γνώσης του Ινστιτούτο Γιόζεφ Στεφάν.

Η Συλλογή είναι διαθέσιμη μέσω ενός διαχειριστή συλλογών Sketch Engine. Αυτή η έκδοση της συλλογής FidaPLUS περιέχει σκίτσα λέξεων, μια αυτόματη επισκόπηση της γραμματικής και συνεργατικής συμπεριφοράς συμπεριφοράς της λέξης προερχόμενος από συλλογή.

| Έτος έκδοσης | Αριθμός λέξεων | Ποσοστό |
| --- | --- | --- |
| 1979 - 1990 | 262.708 | 0.04% |
| 1991 | 1.487.895 | 0.24% |
| 1992 | 2.256.692 | 0.36% |
| 1993 | 3.208.687 | 0.52% |
| 1994 | 7.534.689 | 1.21% |
| 1995 | 7.433.897 | 1.2% |
| 1996 | 16.913.916 | 2.27% |
| 1997 | 31.589.250 | 5.09% |
| 1998 | 43.512.041 | 7.01% |
| 1999 | 54.711.630 | 8.81% |
| 2000 | 57.677.534 | 9.29% |
| 2001 | 74.720.532 | 12.03% |
| 2002 | 72.802.484 | 11.72% |
| 2003 | 82.897.097 | 13.35% |
| 2004 | 67.041.167 | 10.79% |
| 2005 | 39.086.695 | 6.29% |
| 2006 | 44.526.825 | 7.17% |
| N/A | 13.486.261 | 2,17% |

Παραπομπές
----------

1. ↑  «Archived copy». Αρχειοθετήθηκε από το πρωτότυπο στις 14 Νοεμβρίου 2010. Ανακτήθηκε στις 15 Μαρτίου 2012.  The FidaPLUS number of words by date of publication
2. ↑  «Archived copy». Αρχειοθετήθηκε από το πρωτότυπο στις 21 Μαρτίου 2012. Ανακτήθηκε στις 22 Μαρτίου 2011.  The FidaPLUS team list and institutional affiliations
3. ↑  FidaPLUS corpus in *Sketch Engine*

Εξωτερικοί σύνδεσμοι
--------------------

* Slovenian National Corpus website FidaPLUS
Η **Κυριακή Φιλτισάκου** (γενν. Αθήνα, 14 Αυγούστου 2000) είναι Ελληνίδα αθλήτρια στο αγώνισμα του βάδην. Κατέκτησε δύο φορές το πανελλήνιο πρωτάθλημα στα 20 χλμ. (τα έτη 2021-2022), ενώ συμμετείχε στους Ολυμπιακούς Αγώνες του 2020 στο Τόκιο.

Καριέρα
-------

Η Φιλτισάκου το 2016 κατέλαβε την 7η θέση στα 5.000 μ. βάδην (με χρόνο 24:21,57), στο Ευρωπαϊκό Πρωτάθλημα της Τιφλίδας, στην κατηγορία Κ18. Ενώ το 2019, τερμάτισε 5η στα 10.000 μ. βάδην στο Ευρωπαϊκό Πρωτάθλημα Κ20, στο Μπορός.

Στην κατηγορία των γυναικών, το 2021, συμμετείχε στο Ευρωπαϊκό Πρωτάθλημα Ομάδων βάδην, που διεξήχθη στο Ποντεμπράντι της Τσεχίας, όπου κατέλαβε την 7η θέση στα 35 χλμ. ενώ ανταμείφθηκε με το αργυρό μετάλλιο στο ομαδικό του ίδιου αγώνα. Μεγάλη στιγμή στην καριέρα της αποτέλεσε η εκπροσώπηση της Ελλάδας στους Θερινούς Ολυμπιακούς Αγώνες του 2020 στο Τόκιο, όπου αγωνίστηκε στα 20 χλμ. βάδην γυναικών και κατέλαβε την 29η θέση με χρόνο 1:36:51, βαδίζοντας μαζί με την συμπατριώτισσά της Αντιγόνη Ντρισμπιώτη, η οποία κατέλαβε την 8η θέση. Έναν χρόνο μετά (το 2022) αγωνίστηκε στο Παγκόσμιο Πρωτάθλημα Ομάδων βάδην στο Μουσκάτ του Ομάν, όπου κατέλαβε την 11η θέση στα 20 χλμ. (χρόνος: 1:38:53) και την 2η θέση σε ομαδικό επίπεδο. Το ίδιο έτος συμμετείχε και στο Παγκόσμιο Πρωτάθλημα Στίβου του Όρεγκον, όπου τερμάτισε στην 22η θέση, με χρόνο 1:34:55.

Δείτε επίσης
------------

* Βάδην στην Ελλάδα

Παραπομπές
----------

1. 1 2  «ΣΕΓΑΣ - Κυριακή Φιλτισάκου». Ανακτήθηκε στις 3 Οκτωβρίου 2022.
Το **TuxGuitar** είναι ένα ελεύθερο, ανοικτού κώδικα λογισμικό για επεξεργασία ταμπλατούρας, το οποίο περιλαμβάνει βασικά χαρακτηριστικά όπως την επεξεργασία ταμπλατούρας, επεξεργασία παρτιτούρας, υποστήριξη για τριπλέτες και με την ικανότητα εισαγωγής και εξαγωγής αρχείων μορφής Guitar Pro gp3, gp4, και gp5.[5][6] Επιπρόσθετα, το TuxGuitar μπορεί να λειτουργήσει ως ένας βασικός επεξεργαστής MIDI χρησιμοποιώντας τη διεπαφή ταμπλατούρας ή staff, και από την έκδοση 1.0 και μετά, μπορεί να κάνει εισαγωγή και εξαγωγή αρχείων MIDI. Η μασκότ του TuxGuitar και ο θεματοφύλακας του ονόματος είναι ο Tux, ο πιγκουίνος-μασκότ για πολλά παιγνίδια και προγράμματα που σχεδιάσθηκαν εγγενώς για Linux. Είναι γραμμένο με χρήση της γλώσσας προγραμματισμού Java,[7] με τα GUI toolkits SWT και το GTK[citation needed]. Κυκλοφόρησε στην έκδοση 2.1 της GNU Lesser General Public License, και το TuxGuitar είναι ένα ελεύθερο και ανοικτού κώδικα λογισμικό.
Από τον Οκτώβριο 2011, το έργο μοιάζει να έχει εγκαταλειφθεί. Μερικοί ενθουσιώδεις έχουν, από τότε, κλωνοποιήσει το έργο στο SourceForge.

Υποσημειώσεις
-------------

1. ↑  TuxGuitar - cool and functional open source tab editor Αρχειοθετήθηκε 2014-04-07 στο Wayback Machine. by Valerie. frostclick.com
2. ↑  BrotherSoft TuxGuitar version 1.0 RC4 Description Αρχειοθετήθηκε 2013-12-12 στο Wayback Machine.